Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az önkormányzat eleget tett az 1993. évi III. törvényben
Paragraph Index: 731

1998. május 1-jétől havi 1700 Ft-tal felemelte. OBH 308/1998. Az Alkotmány 70/E. § (1)—(2) bekezdésében deklarált, illetve védett szociális biztonsághoz való joggal összefüggésben nem okoz visszásságot, ha a Nyugdíjfolyósító Igazgatóság a Munkáltatói Igazoló Lap szerint a panaszost terhelő jövedelme 20 százaléka minimum 760 Ft gyermektartás díjat az általa folyósított rendszeres szociális járadékból, annak 33%-áig levonja, továbbá foganatosítja a polgármesteri hivatal letiltási rendelvényét is. A panaszos a Nyugdíjfolyósító Igazgatóság eljárása miatt kért segítséget. Az állampolgári jogok országgyűlési biztosa megállapította, hogy a panaszos részére a Borsod-Abaúj-Zemplén Megyei Nyugdíjbiztosítási Igazgatóság Ózdi Kirendeltsége 1996. június 10-én kelt határozatával (az 1996. június 4-én benyújtott igény alapján) 1995. december 1-jétől visszamenőleg rendszeres szociális járadékot állapított meg. A határozat foganatosításáról a Nyugdíjfolyósító Igazgatóság 1996. június 13-án intézkedett. Az 1996. június 26-án beérkezett (1991. május 21-én kiállított) munkáltatói igazolólap szerint a panaszos havi 20 százalék, minimum 760 Ft gyermektartásdíj fizetésére kötelezett. A hátralékos tartásdíj 12 058 Ft volt. Tekintettel arra, hogy a munkaviszony megszűnése (1992. május 3.) és a járadék megállapítása közötti időtartam az egy évet meghaladta — a Nyugdíjfolyósító Igazgatóság a MIL-lapon kívül nem rendelkezett sem megállapító, sem megszüntető bírói ítélettel —, ezért a rendszeres szociális járadék 33%-át levonta és letétbe helyezte a Vhr. 79. §-ában előírt készfizető kezesi felelősségére tekintettel. Ezzel egy időben a Nyugdíjfolyósító Igazgatóság tájékoztatta a panaszost és felkérte az ítélet megküldésére. A Nyugdíjfolyósító Igazgatósághoz beérkezett 1997. július 10-én jogerőre emelkedett az Ózdi Városi Bíróság végzése alapján 1997. augusztus 1-jétől a levonást megszüntette, a letétként kezelt 57 717 Ft-ból a 12 058 Ft hátralékos gyermektartásdíjat a kedvezményezettnek, a különbözetet a panaszosnak kiutalta. A panaszost a Nyugdíjfolyósító Igazgatóság 1997. szeptember 22-én és 1998. március 25-én tájékoztatta, mely tartalmazta az ellátás folyósításával és utalásával összefüggő, a Nyugdíjfolyósító Igazgatóság által készített elszámolást, valamint a letiltási rendelvényre eszközölt levonást is. OBH 1343/1998. Az Alkotmány 70/E. § (1)—(2) bekezdésében védett szociális biztonsághoz való alkotmányos joggal összefüggésben nem okoz visszásságot, ha a panaszos állandó özvegyi nyugdíja a saját jogú nyugellátásával együtt az egyesítési összeghatárig került folyósításra, majd az új szabályozásnak megfelelően 1998. január 1-jétől hivatalból megállapításra és folyósításra kerül a 20%-os kiegészítés. A panaszos azért kért segítséget, mert az 1986-ban elhunyt férje jogán 1997. november 20-án ajánlott levélben benyújtott özvegyi nyugdíj igényére nem érkezett válasz. Érdeklődésére, hogy mely szerv jogosult az igény elbírálására, ellentmondó információkat kapott. Az állampolgári jogok országgyűlési biztosa a vizsgálat során a következőket állapította meg: A panaszos állandó özvegyi nyugdíja megállapításra került korában, azonban az akkor hatályos társadalombiztosításról szóló törvény 65/A. § szerint, ha az özvegyi nyugdíjra jogosultat öregségi nyugdíj is megilleti, mint a panaszost, e két ellátás 1997. december 31-ig havi 20 400 Ft határösszegig volt folyósítható. Tekintettel arra, hogy a panaszos saját jogú nyugdíja ezt az értékhatárt meghaladta, özvegyi nyugdíjának folyósítását 1997. december 31-ig szüneteltetni kellett. Az új törvény alapján a jogosultság elbírálása, illetőleg a 20%-os özvegyi nyugdíj kiegészítése hivatalból történt. A vizsgálat megkezdését követően — a Nyugdíjfolyósító Igazgatóság tájékoztatása, valamint a megküldött határozat alapján — okafogyottá vált. A Nyugdíjfolyósító Igazgatóság a panaszos részére az 1986. április 12-én elhunyt férje jogán

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes